Ainhoa Arteta

**Ainhoa Arteta Ibarrolaburu** Tolosako sopranoa da. Munduko aretorik ezagunenetan abesteaz gain hainbat diskoren grabaziotan parte hartu du eta sari garrantzitsuak irabazi ditu 

## Bizitza 
Tolosan jaio zen 1964ko irailaren 24an. *Esther Ibarrolaburu* du ama, eta aita *Jose Ramon Arteta* musika irakaslea. Bere aita kantari gazteak trebatzen aritzen zen, tartean  Ainhoa bera. 

Osasun arazo batzuengatik operatik behin betiko erretiratzear egon zen 2003ko erdialdean, baina 2004ko ekainean agertokietara itzuli zen, bederatzi hilabetez baja medikoa hartu ondoren. hiru urte geroago banandu ziren, 2016an.

## Ibilbidea 
Opera arloan bere estreinako emanaldia Estatu Batuetako Palm Beacheko *Floridako Operan* egin zuen Ainhoak Rossiniren *La Cenerentola* operan Clorinda rola jokatuz. Ondoren, Pucciniren *La Boheme* operako Mimí interpretatu zuen New Yorkeko *Metropolitan Opera National Council Auditions* aretoan.

Geroztik aritu den eszenatokien zerrenda ikaragarria da: *Carnegie Hall*, *Covent Garden*, *Municheko Bayerische Staatsoper*,  *Mexikoko Palacio de Bellas Artes*, *Vienako Musikverein*, *Milango Scala*, *Moskuko Bolshoi antzokia*, *Napoliko San Carlo antzokia*, *Veronako L’Arena*, *Düsseldorfeko Deutsche Oper am Rhein*, Londresko *Royal Opera House*, *Madrilgo* *Errege Antzokia*, *Bartzelonako Gran Teatre del Liceu*, besteak beste. Hainbat operatako pertsonaia nagusien azalean jarri da: *La Traviata*, *La Bohème*, *Romeo et Juliette*, *Manon Lescaut*, *Tosca*, *Madama Butterfly*, *Rigoletto*...

## Sari eta aintzestapenak 
* 1993 - New Yorkeko *Metropolitan Opera National Council Auditions* eta Parisko ''Concours International de Voix d'Opera Plácido Domingo* sariak irabazi zituen. 
* 2001 - *Musika Klasikoko Artista Onena*, Musikaren Sarien V. edizioan  
* 2002 - Eusko Jaurlaritzak emandako *Lan Onari saria*, bere ibilbide profesionala saritzeko
* 2009 - *Ciudad de Alcala de las Artes y de las Letras* Saria 
* 2015 - *Espainako Arte Ederretako* Urrezko Domina.
* 2017 - *Opera Actual* Saria
* 2019 - *Sagardi taldearen Txapeldun saria*. Sari hori jaso duen lehen emakumea da.
* 2021 - *Maiatzaren 2ko Ordenako Gurutze Handiko Dama* 
* 2024 - *Espainiako Arte Eszenikoen Akademiako* ohorezko akademikoa

## Diskografia 
* *Doña Francisquita* (Sony Classical, 1994) 
* *The First Placido Domingo International Voice Competition - Gala Concert* (Sony Classical, 1994)
* *Zarzuela*  (RTVE música, 1997).
* *Music From The Royal Courts Of Europe* (Helicon, 1997)
* *Ainhoa Arteta y Dwayne Croft en Concierto* (RTVE música, 2000).
* *Recital* (RBA música, 2001)*.*
* *Entrañable* (RTVE-música, 2003).
* *Romeo eta Julieta. Teatro Campoamor (2002)* (RTVE música, 2002).
* *Doña Francisquita* (Sony Classical, 2004)
* *Gure artean = Entre nosotros* (RTVE música - KUTXA, 2005)
* *La vida* (Vale Music - Universal Music Group, 2009) 
* *La Conjura De El Escorial* (Máscara Films - Factoría Autor, 2009)
* *Dont Give Up* (Vale Music - Universal Music Group, 2010)
* *Dulcinea* (Naxos. 2010) 
* *Canción española de concierto - Spanish songs* (Bolamar Music Media, 2011) 
* *Recital* (Deutsche Grammophon. 2011)
* *Mayi* (Universal Music Group, 2015)
* *La otra orilla* (Universal Music Group, 2019) 
* *Damas del Canto'' (RTVE música, 2000).

## Ikus, gainera 
* Euskal Herriko musika klasikoa

## Kanpo estekak 
*   Ainhoa Artetaz Iberkonzert webgunean

## Erreferentziak